หุ้นภาคเช้าเคลื่อนไหวกรอบแคบเพิ่มเพียง 1 จุด
ตลอดภาคเช้าดัชนีหุ้นเคลื่อนไหวในกรอบแคบ 804-808 จุด&nbsp; และปิดเกือบระดับสูงสุดของวันที่ 808.23จุด เพิ่มขึ้น 1.71 จุด (0.21 %) มูลค่าซื้อขาย 13,472.19 ล้านบาท
24 มิ.ย. 2553

ตลอดภาคเช้าดัชนีหุ้นเคลื่อนไหวในกรอบแคบ 804-808 จุด  และปิดเกือบระดับสูงสุดของวันที่ 808.23จุด เพิ่มขึ้น 1.71 จุด (0.21 %) มูลค่าซื้อขาย 13,472.19 ล้านบาท
นักวิเคราะห์ บล.บีฟิท เปิดเผยว่า ตลาดหุ้นไทยเช้านี้แกว่งแคบในทิศทางเดียวกับตลาดหุ้นอื่นในภูมิภาคเอเชียที่แกว่งตัวแคบ บวกและลบไม่มาก เพราะตลาดไม่ปัจจัยใหม่เข้ามาเสริมบรรยากาศลงทุน เพราะตลาดได้ตอบรับเรื่องเงินหยวนของจีนไปแล้ว ช่วงนี้จึงเป็นช่วงของการพักตัวและรอขายทำกำไร
นอกจากนี้ ตลาดดัชนีดาวน์โจนส์ก็ไม่ได้แกว่งมาก เนื่องจากท่าทีของทางการสหรัฐที่ออกมาทำให้นักลงทุนระมัดระวังการลงทุนมากขึ้น หลังจากมองเศรษฐกิจฟื้นตัวยังมีน้ำหนักเบาและอาจจะชะลอตัวได้ ทั้งที่ผ่านมาก็มีมาตรการกระตุ้นเศรษฐกิจออกไปค่อนข้างมากแล้ว 
ขณะที่ตัวเลขตลาดแรงงานและตลาดที่อยู่อาศัยของสหรัฐฯยังออกมาไม่ดี อาทิ ยอดขายบ้านเก่า และยอดขายบ้านใหม่ จึงสะท้อนให้เห็นว่าเศรษฐกิจสหรัฐฯยังไม่ดีนัก เป็นเหตุที่ทำให้นักลงทุนขายทำกำไรออกมาด้วย ช่วงบ่ายคาดว่าดัชนียังแกว่งตัวแคบ ทั้งในแดนบวก-ลบ แนวรับ 800 จุด แนวต้าน 808, 812,820 จุด
 หลักทรัพย์ที่มีการซื้อขายสูงสุด 5 อันดับ ได้แก่
STA  มูลค่าการซื้อขาย 895,944 บาท ปิดที่ 91.75 บาท เพิ่มขึ้น 6.75บาท (+7.94%) 
IVL  มูลค่าการซื้อขาย 632,964 บาท ปิดที่ 21.40  บาท ลดลง 0.10 บาท (-0.47%) 
TCAP มูลค่าการซื้อขาย 595,113 บาท ปิดที่ 28.25 บาท ลดลง 1.00 บาท (-3.42%) 
PTT  มูลค่าการซื้อขาย 579,867 บาท ปิดที่ 255บาท  เพิ่มขึ้น 1.00 บาท(+0.39%) 
KTB  มูลค่าการซื้อขาย 530,109 บาท ปิดที่  12.90 บาท ลดลง 0.30บาท(-2.27%)